EkBass/fiwiki-20250220-pages-articles huggingface dataset:
Handsfree

Handsfree viittaa laitteisiin, joita voidaan käyttää ilman käsiä (esimerkiksi äänikomennoin) laitteesta, jota voidaan käyttää käsien minimaalisella käytöllä, sekä laitteesta, jossa ohjaimet on asetettu niin, että kädet ovat vapaana tekemään jotain muuta asiaa samalla (esimerkiksi ajaminen). Tyypillinen handsfree-laite on matkapuhelimeen liitettävä apulaite, kuten mikrofoni- ja korvakuulokeyhdistelmä, jonka avulla voidaan puhua puhelimeen pitämättä sitä kädessä. Suomessa matkapuhelimen käyttö ilman handsfree- laitetta ajon aikana kiellettiin vuoden 2003 alusta lähtien.Lehti: Handsfree- pakko unohtui – kaksi syytä Uusi Suomi. Viitattu 4.5.2015. == Lähteet == ==Aiheesta muualla== * Finlex Luokka:Autotekniikka Luokka:Puhelintekniikka Luokka:Englanninkieliset sanat ja sanonnat
Ciliwung

Ciliwungjoki on Jaavan saarella Indonesiassa virtaava 97 km pitkä joki. Ciliwung virtaa Indonesian Länsi-Jaavan provinssin ja Jakartan pääkaupunkialueen läpi. Joen alkulähde on Jaavan keskiosien vuoristossa ja se laskee Jakartan kohdalla Jaavanmeren Jakartanlahteen. Suurimmat kaupungit joen varrella ovat Jakarta ja Bogor. Jakartan läpi virratessaan Ciliwungjoki tulvii usein. Tulvariskiä on yritetty pienentää padottamalla ja rakentamalla kanaaleita, mutta siitä huolimatta tuhoisat tulvat ovat Jakartassa yleisiä. Ciliwungjoen tulvauhkaa on laiminlyöty Jakartan kaupunkisuunnittelussa, kun kaupunki on kasvanut nopeasti. Ciliwungjoen tulvat ajavat satojatuhansia ihmisiä kodeistaan lähes joka vuosi. ==Lähteet== Luokka:Indonesian joet
Jeremiah Rich

Jeremiah Rich (k. n. 1660) oli englantilainen pikakirjoittaja, joka julkaisi vuonna 1642 pikakirjoitusjärjestelmän, joka säilyi käytössä koko 1700-luvun ajan. Rich oppi pikakirjoituksen enoltaan William Cartwrightilta, ja julkaisi tämän kehittämän pikakirjoitusjärjestelmän oppikirjan vuonna 1642. Oppikirjasta julkaistiin painoksia kauan Richin kuoleman jälkeenkin, viimeinen vuonna 1792. Oppikirjan lisäksy Rich julkaisi pikakirjoituksella kirjoitettuina Uuden testamentin ja Psalmit. == Lähteet == Luokka:Englantilaiset henkilöt Luokka:Pikakirjoittajat Luokka:Syntymävuosi puuttuu Luokka:1660-luvulla kuolleet
Janakpur (kaupunki)

Janakpur () tai Janakpurdham ) on kaupunki Nepalin Keskisen kehitysalueen Janakpurin vyöhykkeen eteläosissa, linnuntietä 125 kilometriä pääkaupunki Kathmandusta kaakkoon. Vuonna 2011 kaupungin väkiluku oli 97 776. Janakpur on sekä 754 777 asukkaan Dhanusan piirikunnan että koko 2,84 miljoonan asukkaan Janakpurin vyöhykkeen hallinnollinen keskus. Kaupungin pinta-ala on 24,6 neliökilometriä. Vuoden 2014 joulukuussa Janakpur nostettiin yhdeksi Nepalin yhdestätoista suurkaupungista. Tässä yhteydessä moniin uusista suurkaupungista liitettiin läheisiä maaseutualueita (kyläkehityskomiteoita, VDC). Kaupungin eteläpuolella on kansallisessa käytössä oleva Janakpurin lentoasema. JanakpurTempleJanakiMandir.jpg|Janki Mandir, naiseuden Sita-jumalatarelle pyhitetty hindutemppeli. JanakpurJanakiChowkLivingHouse.jpg|Janakpurin kaupunkikeskustaa. JanakpurCampusChowk.jpg|Kaupunkinäkymää, Janakpur. JanakpurChhathParvaFestival.jpg|Marraskuussa vietettävän Chhath Parva -juhlan osallistujia. 2009-03 Janakpur 01.jpg|Janakpurin lentoaseman rakennus. ==Lähteet== ==Aiheesta muualla== *Janakpur Online (janakpur.com.np) Luokka:Nepalin kaupungit Luokka:Janakpur
Veikkaala

Veikkaala () on noin 300 asukkaan kylä itäisessä Mustasaaressa lähellä Vaasan Vähänkyrön rajaa, noin 17 kilometrin päässä Vaasan keskustasta. On löydetty kirjoituksia ja viitteitä, että Veikkaala olisi joskus alun perin ollut pieni kalastajakylä nimeltään Vissekurk. 1700–1800-luvun alueliitoksien myötä Veikkaalasta tuli aito maalaiskylä. Vuonna 2020 Veikkaala muodosti yhden Mustasaaren taajamista jolloin sen väkiluku oli 200. Väkiluvultaan se oli Mustasaaren kolmestatoista taajamasta toiseksi pienin, Merikaarron jälkeen. Veikkaalan lähikylät ovat Martoinen etelässä ja Anixor pohjoisessa. == Lähteet == Luokka:Mustasaaren kylät Luokka:Pohjanmaan maakunnan entiset taajamat
Robert De Niro Sr.

Robert Henry De Niro, (paremmin tunnettu nimellä Robert De Niro Sr., 3. toukokuuta 1922 - 3\. toukokuuta 1993) oli yhdysvaltalainen abstraktis- ekspressionistinen taidemaalari. Hänet tunnettiin myös näyttelijä Robert De Niron isänä. ==Ura ja elämä== Robert De Niro Sr. syntyi Syracusessa New Yorkin osavaltiossa. Hänen vanhempansa olivat amerikanitalialainen Henry Martin De Niro (1897–1976) ja amerikanirlantilainen Helen M. (o.s. O'Reilly; 1899–1999). Hän oli kolmihenkisen sisarussarjan vanhin. De Niro opiskeli 1930-luvun lopussa ja 1940-luvun alussa taidemaalari Hans Hofmannin ohjaamana sekä vuosina 1939–1941 Black Mountain Collegessa Ashevillessa Pohjois-Carolinassa. De Niro piti ensimmäisen yksityisnäyttelynsä Peggy Guggenheimin galleriassa keväällä 1946. Tuolloin hänen tyylilajinsa oli pääasiassa abstraktinen. Hän piti useita yksityisnäyttelyitä newyorkilaisessa Charles Egan Galleryssa 1950-luvulla, kriitikot arvostivat hänen taitavaa värienkäyttöään. Vuosikymmenen puoleenväliin tultaessa De Niro oli säännöllisesti mukana ryhmänäyttelyissä. Hänelle myönnettiin Longview Foundation -palkinto 1958. Vuosina 1961–1964 De Niro eli Ranskassa. 1970- ja 1980-luvuilla hän piti näyttelyitä museoissa ja gallerioissa ympäri Yhdysvaltojen. Hän opetti erinäisissä taidekouluissa ja collegeissa, kuten Cooper Union, The New School for Social Research ja School of Visual Arts. De Niron töitä on esillä lukuisissa yhdysvaltalaismuseoissa. De Niro avioitui opiskelijakollegansa Virginia Admiralin kanssa 1942. Pariskunta erosi pian heidän poikansa, Robert De Niron (s .1943) syntymän jälkeen. ==Kuolema== Robert De Niro Sr. kuoli syöpään 71-vuotispäivänään New Yorkissa. Hänet on haudattu Kensicon hautausmaalle, joka sijaitsee Valhallassa New Yorkin osavaltiossa. Vuonna 1993 ensi-iltansa saanut elokuva A Bronx Tale omistettiin Robert De Niro Sr.:lle. Teos oli Robert De Niro Jr.:n ensimmäinen ohjaus. == Lähteet == ==Aiheesta muualla== *Robert De Niro Sr.:n sivu DC Moore Galleryssä *Estate of Robert De Niro, Sr. *Robert De Niro, Sr. Paintings and Drawings 1960-1993 (exhibition catalogue), DC Moore Gallery, 2012. Essay by David Moos. Luokka:Yhdysvaltalaiset taidemaalarit Luokka:Vuonna 1922 syntyneet Luokka:Vuonna 1993 kuolleet Luokka:Amerikanitalialaiset
Dope D.O.D

Dope D.O.D on hip hop -yhtye Alankomaiden Groningenista jonka alkuperäiseen kokoonpanoon kuuluivat räppärit Jay Reaper, Skits Vicious ja Dopey Rotten, DJ Dr. Diggles ja tuottaja Peter Songolo. Yhtye räppää englanniksi ja kaikki jäsenet ovat brittitaustaisia. Dope D.O.D yhdistelee rappia aggressiivisiin dubstep-biitteihin. Kesäkuussa 2015 Dopey Rotten jätti yhtyeen psyykkisesti ja fyysisesti heikon terveydentilansa vuoksi. Hän kävi kuitenkin keväällä 2017 vierailemassa yhtyeen Shotgunz In Hell-albumilla, jota ennen hän ei ollut tehnyt musiikkia yli kahteen vuoteen.https://www.facebook.com/dopeyrotten/?fref=ts ==Diskografia== *The Evil Ep (2011) *Branded (2011) *Da Roach (2013) *Master Xploder (2014) *Shotgunz In Hell (2017) (yhteislevy Onyxin kanssa) ==Lähteet== Luokka:Alankomaalaiset yhtyeet Luokka:Horrorcore-yhtyeet
World Heavy Events Association

World Heavy Events Association (Kansainvälinen Voimalajiliitto ry) on 1.1.2015 alkaen maailman ensimmäinen vahvin mies ja nainen - kilpailuiden järjestäjä, jolla on WADA-tasoinen antidopingohjelma ja urheilijat ovat sitoutuneet antidopingsopimukseen, jonka puitteissa heille voidaan tehdä doping-testejä missä vain, milloin vain testauksesta vastaavan organisaation toimesta. http://www.worldheavyeventsassociation.com/liitto http://www.iltalehti.fi/urheilu/2015022119236151_ur.shtmlhttp://www.antidoping.fi/kansainvaliset- ja-kansalliset-lajiliitot http://www.ironmind.com/news/Drug-Tested-Strongman- Strongwoman-in- Finland/http://yle.fi/uutiset/suomen_vahvimpia_etsitaan_ensimmaista_kertaa_doping- valvonnassa/7970920 Urheilijoiden tulee olla liiton jäseniä ja antidopingsopimus voimassa vähintään 3 kuukautta ennen kilpailuja ja antidopingsopimus pysyy voimassa jatkuvana, ellei sitä erikseen irtisanota. Mikäli urheilija irtisanoo sopimuksen, niin halutessaan uudelleen järjestelmän piiriin hän on 12 kuukautta karenssissa, testauksen alaisena. Liitto järjestää eri painoluokkien vahvin mies- ja nainen MM-kilpailut sekä muita kansainvälisiä kilpailuja ko. lajeissa sekä Highland Gamesissa, Timanttityttö™ ja otevoimailussa. Liitto tekee tiivistä yhteistyötä Suomen Antidopingtoimikunnan kanssa ja sen kotipaikka on Hämeenlinna. Liitto julkaisee myös sähköistä jäsenlehteä Power News - The Fittest Strength Magazine on Earth™. == Historia == Liiton perustaja Jyrki Rantanen aloitti US- kilpailujen järjestämisen vuonna 2012 ja ohjelmassa on ollut lukuisia eri lajien tapahtumia eri puolilla maata. US-kilpailut on maailman vanhin yhtäjaksoinen avoimen painoluokan MM-kilpailu naisille. US-kilpailut ovat myös uranuurtania monille painoluokille, sillä niiden alla on järjestetty ensimmäiset MM-kilpailut niin -80kg ja -90kg miehille, kuin -60kg, -70kg ja -85kg (2015) naisille. Liiton järjestämä Timanttityttö™-kilpailu järjestettiin ensimmäisen kerran vuonna 2014 ja sen on kehittänyt Jyrki Rantanen, yhteistyössä Mari Valosaaren kanssa. Vuoden 2014 keväällä US-kilpailuista tiedotettiin, että vuoden 2015 alusta alkaen kilpaiut tulevat siirtymään ADT- toiminnan alaisuuteen ja tämä johti toiminnan siirtämiseen yhdistysmuotoon. == Lajit ja sarjat == Vahvin Mies: -80kg, -90kg, -105kg ja avoin sarja. Vahvin Nainen: -60kg, -70kg, -85kg ja avoin sarja. Timanttityttö™ Highland Games: Miehet: avoin/masters, Naiset: avoin/masters, myös joukkuekilpailuja. Otevoimailu: Miehet ja Naiset. == Kilpailut ja voittajat == Vain ADT-toiminnan alaiset voittajat listataan tällä sivustolla, vaikka US-kilpailuja on järjestetty myös ennen vuotta 2015. === Kansainväliset kilpailut === 2015: Queen of the Castle™ - US Strongwoman Scandinavian Championships -60kg: Anna Hulda Olafsdóttir, Islanti, -70kg: Eveliina Rosentröm, Suomi, Avoin: Alina Leisiö, Suomi, Overall title: Alina Leisiö, Suomi === Kansalliset kilpailut === 2015: Heavy Events SM -60kg Terhi Sievers, -70kg Kirsi Järvi -80kg Sami Pätäri, -90kg Niko Laine == Lähteet == == Aiheesta muualla == *http://www.worldheavyeventsassociation.com/liitto Luokka:Voimamiesurheilu
Kartell

Kartell on italialainen huonekalualan yritys, joka on erikoistunut moderneihin muovikalusteisiin, -valaisimiin ja muihin sisustustuotteisiin. Se sai alkunsa autonosien valmistajana muun muassa Fiatille 1949. Kartellin perusti insinööri Giulio Castelli ja sen pääsuunnittelijana toimi pitkään hänen vaimonsa, muotoilija ja arkkitehti Anna Castelli Ferrieri.Iovine, Julie: Anna Castelli Ferrieri, 87, Force in Postwar Modern Italian Design, Dies, The New York Times 28.6.2006. Viitattu 3.5.2015. Kun toimitusjohtajaksi vuonna 1988 tuli Claudio Luti, Kartell alkoi panostaa valaisinten ja muiden pienesineiden ohella yhä enemmän huonekaluihin ja käyttää tunnettuja ulkopuolisia suunnittelijoita. Kartell on tehnyt yhteistyötä muun muassa Ron Aradin, Antonio Citterion, Joe Colombon, Michele De Lucchin, Patrick Jouinin, Piero Lissonin, Ferruccio Lavianin, Vico Magistrettin, Enzo Marin, Alberto Medan, Paolo Rizzatton, Richard Sapperin, Philippe Starckin, Patricia Urquiolan, Maarten Van Severenin, Tokujin Yoshiokan ja Marco Zanuson kanssa. Yrityksen tuotteet on huomioitu kymmenkunta kertaa Compasso d'Oro -palkinnolla. Kartellin strategiana on edistää heräteostoksia pitämällä varastossa tuotteita melko edullisella hintatasolla ja useina värivaihtoehtoina. Kartellilla on yli 130 omaa myymälää, 250 shop-in-shopia ja 2 500 jälleenmyyjää yli 130 maassa.Kartell now has over 130 single-brand flagship stores, 250 shop-in- shops and 2500 retailers in over 130 countries. Company profile, Kartell.com. Viitattu 3.5.2015. ==Kartellin tuotteita== File:Lamp on a bedside table.JPG|Bourgie-pöytävalaisin File:Kartell Anna Castelli Stool White- Austin Calhoon Photograph.jpg|Anna Castellin baarituoli File:Table & Chairs by Philippe Starck.jpg|Philippe Starckin läpinäkyvä Louis Ghost- ja punainen Victoria Ghost -tuoli File:KARTELL lampada da soffitto KD, 1954.jpg|Kartell- valaisin vuodelta 1954 ==Lähteet== ==Aiheesta muualla== *Kartellin sivusto Luokka:Italialaiset teollisuusyritykset Luokka:Muotoilualan yritykset Luokka:Kauppaketjut Luokka:Huonekalukaupat Luokka:Huonekaluvalmistajat Luokka:Sisustusalan tuotemerkit
Satakoski

Satakoski on kylä Kiikalassa Salossa. ==Sijainti== Kylä sijaitsee noin neljän kilometrin päässä Kiikalan kirkolta Salon ja Someron rajalla. Se rajoittuu pohjoisessa Someron Lautelan kylään, lännessä Kiikalan Kirkonkylän, Rekijoen ja Kesälän kyliin, etelässä Kiikalan Komisuon kylään ja idässä Someron Terttilän kylään. Kylän kautta kulkee Someron ja Kiikalan välinen yhdystie 2410 eli Lautelantie. ==Luonnonympäristö== Kylän eteläpuolitse virtaa Uskelanjoen vesistöön kuuluvan Hitolanjoen latvahaara Satakoskenoja, joka saa alkunsa Kiikalannummella sijaitsevan Hyyppärän harjualueen Natura 2000 -suojelualueeseen kuuluvista Kultalähteen ja Lamminlähteen lähteiköistä. Kylän pohjoisosassa on harjumaastoa, johon sisältyvät Hautainkrottien suppamuodostumat ja laaja, osaksi ojittamaton Heposuon keidassuo. Suon pohjoislaidassa on pieni, nyttemmin jo umpeenkasvanut Hepojärvi, joka on laskenut Uskelanjoen sivujoen Terttilänjoen latvahaaraan Isojokeen eli Kaskistojokeen pohjoisessa. Pääosa kylän asutuksesta on etelässä Satakoskenojan rantapeltojen ääressä. ==Historia== Vuoteen 1841 nykyisen Satakosken kylän alue oli osa Someron Lautelan kylän Satakokoskenmaan takamaapalstaa. Kylä sai asutuksensa, kun Satakoskenmaan takamaapalstalle perustettiin isonjaon yhteydessä vuonna 1805 Lähijoen ja Leikkilän uudistalot. Vuonna 1841 näistä muodostettiin uusi Satakoski-niminen kylä. Kun Etelä- Someron kylät, joihin myös Lautela kuului, oli vuonna 1492 siirretty Uskelan seurakunnasta Someron seurakuntaan, olivat nämä kylät jääneet maallisen hallinnon osalta kuulumaan Turun linnalääniin ja myöhemmin Turun ja Porin lääniin muun Someron kuuluessa Hämeen linnalääniin ja myöhemmin Hämeen lääniin. Kun läänien rajat koko Suomessa vuonna 1870 yhdenmukaistettiin seurakuntien rajoihin, siirrettiin alkuaan Uskelaan kuuluneet Etelä-Someron kylät kuulumaan maallisen hallinnon osalta Hämeen lääniin, johon Someron pohjoisosa oli kuulunut jo aiemmin. Siirron yhteydessä kuitenkin siihen asti Someron seurakuntaan kuulunut, vuonna 1841 omaksi kyläkseen erotettu Satakoski jätettiin osaksi Turun ja Porin lääniä ja siirrettiin myös kirkollisesti osaksi Kiikalan seurakuntaa.Koskimies, Y. S. Kruunun hallinto. Teoksessa: ==Lähteet== Luokka:Kiikalan kylät
Dipayal Silgadhi

Dipayal Silgadhi () eli Dipayal on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 460 kilometriä länsiluoteeseen. Vuonna 2011 kaupungin väkiluku oli 26 508. Kaupunkirakenteeltaan (taajamien maantieteelliseltä sijainniltaan) hajanainen, usean kylätyyppisen taajaman muodostama Dipayal Silgadhi on 211 746 asukkaan Dotin piirikunnan hallintokeskus ja samalla sekä 1,57 miljoonan asukkaan Setin vyöhykkeen että Setin ja Mahakalin vyöhykkeiden yhdessä muodostaman Kaukolännen kehitysalueen hallintokaupunki. Kaupungin pinta-ala on 74,0 neliökilometriä. ==Lähteet== ==Aiheesta muualla== *Dipayal Silgadhi (dipayalsilgadhimun.gov.np) Luokka:Nepalin kaupungit Luokka:Seti
Detritaalinen malmi

Detritaalinen malmi on malmi, joka on syntynyt jäljelle jääneistä raskasmineraaleista, kun muu kiviaines on kulunut pois esimerkiksi rapautumalla. Detritaalinen malmi on yleensä kemiallisesti ja mekaanisesti kestävää mineraalia esimerkiksi kassiteriittia, kultaa, timanttia, zirkonia ja rutiilia. == Lähteet == == Aiheesta muualla == * Luokka:Geologia
Ron Arad

Ron Arad (s. 24. huhtikuuta 1951 Tel Aviv) on israelilainen teollinen muotoilija, arkkitehti ja kuvataiteilija, joka tunnetaan erityisesti veistoksellisten, teräväsärmäisiä metallipintoja sisältävien huonekalujen suunnittelijana. Hänen tunnetuin työnsä lienee seinällä mutkitteleva, taipuisa Bookworm-kirjahylly (Kartell 1994).Gillilan, Lesley: Interiors: Well-tempered rooms. Ron Arad's furniture is known for its cut metal, guillotine edges and tense sheets of steel, yet his Victorian home exudes warmth and domesticity. The Independent 23.5.1999. Viitattu 3.5.2015.Ron Arad, Finnish Design Shop. Viitattu 4.5.2015. thumb|Bookworm-hylly. Tel Avivissa syntynyt Arad opiskeli Jerusalemissa Bezalel Academy of Arts and Design -oppilaitoksessa 1971–1973 ja sitten Lontoon Architectural Associationin koulussa 1974–1979.Ron Arad, Bonluxat. Viitattu 3.5.2015. Vuonna 1989 hän perusti arkkitehtuuri- ja muotoilutoimiston Lontooseen yhdessä Caroline Thormanin kanssa. Aradin ensimmäinen julkaistu huonekalu oli vanhasta autonistuimesta ja rakennustelineputkista koottu Rover Chair. Rakennuksista hänen tunnetuimpia töitään ovat Israelissa sijaitsevat Tel Avivin Bauhaus-museo ja yhdessä Bruno Asan kanssa suunniteltu Holonin muotoilumuseo. ==Lähteet== ==Aiheesta muualla== *Juttu Aradin näyttelystä New Yorkin modernin taiteen museossa 2009 Luokka:Vuonna 1951 syntyneet Luokka:Elävät henkilöt Luokka:Israelilaiset taiteilijat Luokka:Muotoilijat Luokka:Israelilaiset arkkitehdit
Salming Trophy

Salming Trophy jaetaan vuosittain Swedish Hockey Leaguen (Elitserien vuoteen 2013) parhaalle puolustajalle. Se on jaettu vuodesta 2008 ja nimetty kaikkien aikojen ensimmäisen Hockey Hall of Fameen valitun ruotsalaispelaaja Börje Salmingin mukaan. ==Palkitut== Kausi Joukkue Pelaaja Kansalaisuus 2007–2008 HV71 Mikko Luoma 2008–2009 Djurgårdens IF Marcus Ragnarsson 2009–2010 Linköping HC Magnus Johansson 2010–2011 Skellefteå AIK David Rundblad 2011–2012 Brynäs IF Mattias Ekholm 2012–2013 Färjestad BK Magnus Nygren 2013–2014 Leksands IF Patrik Hersley 2014–2015 Skellefteå AIK Tim Heed 2015–2016 Skellefteå AIK Niclas Burström 2016–2017 Frölunda HC Henrik Tömmernes 2017–2018 HV71 Lawrence Pilut 2018–2019 Luleå HF Erik Gustafsson 2019–2020 Rögle BK Kodie Curran ==Lähteet== *SHL Defenseman of the Year (Salming Trophy) - Elite Prospects Luokka:SHL:n palkinnot
Dhangadhi

Dhangadhi () on kaupunki Nepalin Kaukoidän kehitysalueen Setin vyöhykkeellä. Se sijaitsee Kathmandusta linnuntietä noin 480 kilometriä länteen- länsiluoteeseen. Vuonna 2011 kaupungin väkiluku oli 101 970 ja se oli tuolloin Setin vyöhykkeen suurin kaupunki. Dhangadhi on 775 709 asukkaan Kailalin piirikunnan hallintokeskus. Kaupungin pinta-ala on 103,7 neliökilometriä. ==Lähteet== ==Aiheesta muualla== Luokka:Nepalin kaupungit Luokka:Seti
Itahari

Itahari () on kaupunki Nepalin Itäisen kehitysalueen Kosin vyöhykkeellä. Itahari sijaitsee 18 kilometriä Kosin vyöhykkeen Dharanin eteläpuolella. Kathmandu on linnuntietä noin 230 kilometriä länsiluoteeseen Itaharista. Vuonna 2011 kaupungin väkiluku oli 74 501. Itahari kuuluu runsaan 763 000 asukkaan Sunsarin piirikuntaan. Kaupungin pinta-ala on 42,4 neliökilometriä. Joulukuussa 2014 Itahari nostettiin Nepalin 11 suurkaupungin joukkoon. Samassa yhteydessä ainakin osaa uusista suurkaupungeista laajennettiin alueliitoksin. ==Lähteet== Luokka:Nepalin kaupungit Luokka:Kosi
Haukiputaan lukio

Haukiputaan lukio on lukio Oulussa Haukiputaan kaupunginosassa. Lukiossa opiskelee noin 360 opiskelijaa ja opettajia on 20. Rakennuksen yhteydessä on myös Länsituulen päiväkoti. Lukio sijaitsee nykyisin Länsikujalla heti Länsituulen koulun vieressä. Nykyinen rakennus valmistui joulukuussa 2012 ja opiskelu aloitettiin uudessa rakennuksessa tammikuussa 2013. Uusi lukio toteutettiin elinkaarimallilla, jossa 25 vuoden ajan urakoitsija ylläpitää rakennusta ja kaupunki on vuokralaisena. Rakennuskustannukset uudelle lukiolle ja päiväkodille olivat yhteensä n. 8,3 milj €. Koulun arkkitehtina toimi Arkkitehtitoimisto Lukkaroinen ja pääurakoitsijana NCC Rakennus. Haukiputaan lukio on myös yksi UNESCO-kouluista. Haukiputaan lukiolla on myös tansanialainen kummikoulu Mtakuja Beach Secondary School, joka on myös yksi UNESCO-kouluista.Lukiosta ylioppilaaksi valmistui vuoden 2015 keväällä 88 oppilasta. == Kurssit == Pakollisten lukiokurssien lisäksi Haukiputaan lukiossa on saatavilla kertauskurssit kirjoitusaineista. Haukiputaan lukiossa voi myös suorittaa lukiodiplomeita taide- ja taitoaineissa sekä osallistua mm. kansainvälisyys- ja vaelluskurssille. == Rehtorit == * Heikki Seppälä 1969 - 1992 * Tapani Sahlström 1993 - 2003 * Kullervo Leinonen 2003 - 2015 * Sirpa Risteelä 2015 - == Tunnettuja opiskelijoita == * Marja Aarnipuro, päätoimittaja ja kirjailija * Mirja Vehkaperä, kansanedustaja * Jukka Takalo, muusikko * Jukka Rasila, näyttelijä *Joni Skiftesvik, kirjailija *Sakari Manninen, jääkiekkoilija ==Lähteet== == Aiheesta muualla == *Haukiputaan lukio Luokka:Oulun lukiot Luokka:Haukipudas
Hans Koenigsmann

Hans J. Koenigsmann on saksalainen raketti-insinööri ja tohtori. Hän työskenteli heinäkuussa 2015 yhdysvaltalaisella SpaceX:llä lentojen takaamiseen liittyvissä tehtävissä (). NASA palkitsi Koenigsmannin Distinguished Public Service Medal -mitalilla vuonna 2014. ==Elämä== Koenigsmann opiskeli ylemmän korkeakolututkinnon ilma-alustekniikkan alalla Berliinin teknillisestä yliopistosta. Hän suoritti myöhemmin myös tohtorintutkinnon Bremenin yliopistossa. Koenigsmann johti vuonna 2015 SpaceX CRS-7 -lennon tuhoa seurannutta onnettomuustutkintaa. ==Lähteet== ==Aiheesta muualla== *Koenigsmannin haastattelu vuodelta 2013 Luokka:SpaceX Luokka:Saksalaiset raketti-insinöörit
Mahendranagar

Mahendranagar (, myös Bhim Dutta tai Bhimdutta) on kaupunki Nepalin länsirajan tuntumassa eli Kaukolännen kehitysalueen Mahakalin vyöhykkeellä, lähellä Intian Uttarakhandin ja Uttar Pradeshin osavaltioiden rajaa. Kathmandu sijaitsee linnuntietä 520 kilometriä itäkaakkoon Mahendranagarista. Vuonna 2011 kaupungin väkiluku oli 104 599. Mahendranagar kuuluu 451 248 asukkaan Kanchanpurin piirikuntaan. Kaupungin pinta-ala on 171,2 neliökilometriä. ==Lähteet== Luokka:Nepalin kaupungit Luokka:Mahakali
Vestnik kazarmy

Vestnik kazarmy (Вестник казармы, suom. Kasarmin sanansaattaja) oli vuonna 1906 Helsingissä ilmestynyt Venäjän sosiaalidemokraattisen työväenpuolueen salaisen sotilaskomitean laiton lehti, jota levitettiin Suomeen sijoitettujen Venäjän armeijan sotilaiden keskuudessa. Vallankumouksellisen lehden pääasiallinen kohderyhmä oli Itämeren laivaston merisotilaat. == Yleistä == Kasarmin sanansaattajaa ilmestyi toukokuusta 1906 lähtien yhdeksän numeroa, joiden painosmäärä oli 1 000–1 500 kappaletta. Viimeinen tunnettu lehti ilmestyi syyskuussa, mutta sen jälkeen julkaistiin tiettävästi vielä yksi numero. Julkaisu sisälsi kirjoituksia bolševikkien poliittisesta ohjelmasta sekä vallankumoukseen tähtäävistä keinoista.Вестник казармы Фундаментальная электронная библиотека "Русская литература и фольклор" (venäjäksi). Viitattu 4.5.2015. Lehdellä oli suuri vaikutus heinäkuussa 1906 alkaneen Viaporin kapinan syttymiseen. Sen toimittajiin kuului muun muassa keisarillisen arneijan kapteeni Sergei Tsion, joka oli yksi kapinan johtohahmoista. == Painaminen == Lehteä painettiin ja levitettiin yhteistyössä suomalaisten sosialistien ja itsenäisyysaktivistien kanssa. Aluksi painopaikka Helsingin keskustassa sijainnut maalari Vilho Hjortin asunto, mutta Viaporin kapinan kukistumisen ja Hjortin vangitsemisen jälkeen painokone siirrettiin Katajanokalle sosiaalidemokraatti Severi Alanteen luokse. Hänen kotiapulaisensa ilmiannon perusteella poliisi ja santarmit kuitenkin pääsivät painokoneen jäljille ja tekivät rynnäkön huoneistoon. Paikalla olleet toimittaja Otto Vilmi ja kaksi latojaa onnistuivat pakenemaan, mutta Alanne sai syytteen maanpetoksesta, jonka vuoksi hän lähti maanpakoon Pohjois- Amerikkaan. Takavarikon jälkeen sotilaskomitea jatkoi painotuotteiden monistamista käsityönä venäjänsuomalaisen bolševikin Adolf Taimen avustuksella.Kautto, Hannu: ”Sensuuri 1796-1917” Median kronikkaa. Viitattu 4.5.2015. == Lähteet == Luokka:Ilmestymästä lakanneet suomalaiset venäjänkieliset sanomalehdet Luokka:Helsingin media Luokka:Bolševismi
Rasuwan piirikunta

Rasuwan piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa. Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Sindhupalchok ja Nuwakot etelässä sekä Dhading lännessä. Rasuwassa kirjattiin asuvan vuonna 2011 yhteensä 9 778 perhekuntaa ja kaikkiaan 43 300 ihmistä. Piirikunnan pinta-ala on 1 544 neliökilometriä ja asukastiheys 28 as./km2. Hallinnollinen keskus on Dhunchen kylä. Luonnonmaantieteellisesti piirikunta ryhmitellään tavallisesti osaksi Nepalin Keskistä vuoristovyöhykettä. Tarkemmassa kasvillisuusvyöhykejaottelussa piirikunnasta 1,2 % voidaan luokitella ylempään trooppiseen, 11,4 % subtrooppiseen, 20,8 % lauhkeaan, 20,0 % subalpiiniseen, 11,8 % alpiiniseen, 2,0 % Trans-Himalajan ja 32,9 % ylempään vuoristovyöhykkeeseen (nival zone) sekä hieman (0,0 %) vesistöihin kuuluvaksi. Rasuwan piirikunta oli yksi suhteellisesti pahiten kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. Piirikunnassa esiintyi lumi- ja maanvyöryjä, jotka hautasivat alleen laajimmillaan kokonaisia kyliä ja jopa 250 henkeä kerralla (Langtangin seudulla). Mountain of Langtang (7).JPG|Langtang, vuori Bagmatin vyöhykkeen Rasuwan piirikunnassa. Goljung.JPG|Galjungin kylä Rasuwan piirikunnassa. 20140507morning.jpg|Vuoristotietä Rasuwan piirikunnassa. == Lähteet == == Aiheesta muualla == * Rasuwa district (VDC-Municipality in detail, 2011 census; pdf) (cbs.gov.np) Luokka:Bagmati Luokka:Nepalin piirikunnat
Fritz Hansen

Fritz Hansen, tunnettu myös nimellä Republic of Fritz Hansen, on tanskalainen huonekalujen valmistaja. Se tuottaa tunnettujen tanskalaisten kalustemuotoilijoiden huonekaluja; heihin kuuluvat Arne Jacobsen (1902–1971), Poul Kjærholm (1929–1980), Hans J. Wegner (1914–2007) ja Piet Hein (1905–1996). Fritz Hansen tekee yhteistyötä myös muunmaalaisten nykysuunnittelijoiden kuten Hiromichi Konnon, Cecilie Manzin ja Kasper Salton kanssa.Fritz Hansen , Danish Way of Living. Viitattu 4.5.2015. == Historiaa == Yrityksen perusti puuseppä Fritz Hansen vuonna 1872. Vuonna 1915 hän esitteli ensimmäisen höyryn avulla puusta taivutetun tuolinsa. Vuonna 1934 hän aloitti yhteistyön Arne Jacobsenin kanssa, tuloksena muun muassa klassikkotuolit Muurahainen (1952), 7 (1955), Muna (1958) ja Joutsen (1958).http://www.independent.co.uk/news/world/europe/arne-jacobsen-the-man- who-invented-a-golden-egg-454283.html Arne Jacobsen, The Man Who Invented a Golden Egg], The Independent. pvm. Viitattu 4.5.2015. Vuonna 1982 Fritz Hansen hankki oikeudet useimpien Poul Kjærholmin kalusteiden valmistamiseen. ==Fritz Hansenin tuotantoa== Image:The Egg Chair.jpg|Arne Jacobsenin ”Muna”-tuoli Image:Ngv design, arne jacobsen, swan chair, 1958.JPG|Jacobsenin ”Joutsen”-tuoli ==Lähteet== == Aiheesta muualla == * Fritz Hansenin verkkosivusto Luokka:Tanskalaiset yritykset Luokka:Huonekaluvalmistajat Luokka:Muotoilualan yritykset Luokka:Sisustusalan tuotemerkit
Kronos Quartet Plays Sigur Rós

Kronos Quartet Plays Sigur Rós on yhdysvaltalaisen jousikvartetti Kronos Quartetin albumi, joka julkaistiin vuonna 2007 levymerkillä Nonesuch Records. Levyllä kuullaan islantilaisen Sigur Rósin kappale Flugufrelsarinn ja Yhdysvaltain kansallislaulu The Star-Spangled Banner. == Kappaleet == # # == Kokoonpano == * Jeffrey Zeigler – sello * David Harrington – viulu * John Sherba – viulu * Hank Dutt – alttoviulu == Aiheesta muualla == * Kronos Quartet Plays Sigur Rós discogs.com -sivustolla Luokka:Vuoden 2007 EP:t Luokka:Kronos Quartetin albumit
Eerika Jouppila

Eerika Jouppila (s. 1993 Ilmajoki) on suomalainen trampoliinivoimistelija. Hän on edustanut Lakeuden taitovoimistelijoita, Espoon telinetaitureita ja Bouncea. Eerika aloitti voimistelun 6-vuotiaana. Omaksi lajiksi vakiintui trampoliinivoimistelu vuonna 2006. Maajoukkueeseen hän pääsi vuonna 2007. Akrobatia Eerika Jouppilan akrobatiataidot ovat herättäneet huomiota hänen sirkusesityksissään, joissa hän yhdistää akrobatiaa ja tanssia. Tuoliakrobatia on erityinen muoto akrobatiasta, jossa esiintyjä käyttää tuoleja välineenä. Eerika on kehittänyt omia, innovatiivisia liikkeitään, jotka korostavat tuolin monipuolisuutta ja mahdollisuuksia akrobatiassa. Hänen esityksensä ovat usein visuaalisesti vaikuttavia ja kertovat tarinoita liikkeen kautta. Hän on sitoutunut akrobatian kehittämiseen ja opettamiseen, ja hän järjestää työpajoja ja kursseja, joissa hän jakaa tietämystään ja intohimoaan akrobatiaa kohtaan. Eerika Jouppila on yksi suomalaisen tuoliakrobatian pioneerista, ja hänen työnsä inspiroi monia nuoria akrobaatteja ympäri maata. ==Lähteet== Luokka:Suomalaiset trampoliinivoimistelijat Luokka:Vuonna 1993 syntyneet Luokka:Elävät henkilöt
Aleksi Tarvonen

Aleksi Tarvonen (s. 19. heinäkuuta 1994 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan vasen laitahyökkääjä.Aleksi Tarvonen Soccerway-sivustolla Tarvonen pelasi vuosina 2010–2013 KTP:ssä Kakkosta ja Kolmosta yhteensä 71 ottelua, joissa hän teki kahdeksan maalia. Kaudella 2014 hän edusti Ykkösessä pelannutta FC KTP:tä, muttei päässyt kauden aikana kertaakaan kentälle. Ensiesiintymisensä Veikkausliigassa Tarvonen teki 19. huhtikuuta 2015. Hän jatkoi uraa FC KTP:ssä seuran pudottua ensin Ykköseen ja edelleen Kakkoseen. Tarvonen siirtyi kaudeksi 2019 Veikkausliigaa pelanneen Tampereen Ilveksen riveihin. Kaudeksi 2020 hän siirtyi Ykkösessä pelanneeseen KPV:hen. Kahden vuoden Ilves-KPV -kierroksen jälkeen Tarvonen palasi Ykkösessä pelanneen KTP:n riveihin ollen nostamassa seuraa Veikkausliigaan, jota Tarvonen ei pystynyt juurikaan pelaamaan kevään 2023 loukkaantumisen vuoksi. KTP putosi kaudeksi 2024 Ykkösliigaan noustakseen jälleen kaudeksi 2025 taas Veikkausliigaan. Aleksi Tarvonen on pelannut Veikkausliigassa kauden 2024 loppuun mennessä neljä kautta kahdessa joukkueessa (KTP ja Ilves) yhteensä 42 ottelua ja tehnyt kaksi maalia. == Saavutukset == * Suomen cup-mestaruus 2019 Ilveksen riveissä * Ykkösliigan kauden 2024 maalikuningas * Ykkösen heinäkuun 2022 pelaaja * Ykkösliigan kesäkuun 2024 pelaaja == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Giorgi Ositašvili

Giorgi Ositašvili (s. 13. maaliskuuta 1985) on georgialainen jalkapallovalmentaja, joka valmentaa Kolmosen Ilves-Kissoja. Ositašvili pelasi kaudella 2006–2007 Georgian pääsarjassa Umaghlesi Ligassa 18 ottelua edustaen Merani Tbilisiä. Hän on pelannut lisäksi maan toisella sarjatasolla 44 ja kolmannella sarjatasolla 29 ottelua. Ositašvili siirtyi georgialaisesta Kiziki Sighnaghista Suomen Kakkosessa pelanneeseen FC Kuusankoskeen kaudeksi 2008 ja pelasi kauden aikana 23 ottelua.Giorgi Ositašvili Playerhistory-sivustolla Vuosina 2009–2014 Ositašvili pelasi 133 Ykkösen ottelua KooTeePeessä ja sen seuraajassa KTP:ssä. Ensiesiintymisensä Suomen pääsarjassa Veikkausliigassa hän teki 12. huhtikuuta 2015, kun KTP pelasi 1–1 päättyneen vierasottelun FC Lahtea vastaan. Kausilla 2018–2019 Ositašvili edusti Tampereen Pallo-Veikkoja. == Lähteet == Luokka:Georgialaiset jalkapalloilijat Luokka:Vuonna 1985 syntyneet Luokka:Elävät henkilöt
HMS Draken (Dra)

HMS Draken (runkonumerot Dk ja Dra) oli Ruotsin laivaston Draken-luokan sukellusvene. == Valmistus == Alus tilattiin Malmöstä Kockums Mekaniska Verkstad AB:lta, missä köli laskettiin vuonna 1957. Se laskettiin vesille 1. huhtikuuta 1960 ja liitettiin laivastoon 4. huhtikuuta 1962.Gardiner, Robert s. 446 == Palvelus == Alus poistettiin palveluksesta 1. heinäkuuta 1982 ja romutettiin seuraavana vuonna Landskronassa.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Draken-luokan sukellusveneet Luokka:Kockums Luokka:Ruotsalaiset kylmän sodan sukellusveneet
HMS Gripen (Gri)

HMS Gripen (runkonumero Gr ja Gri) oli Ruotsin laivaston Draken-luokan sukellusvene. == Valmistus == Alus tilattiin Karlskronan laivastontelakalta, missä köli laskettiin 1958. Alus laskettiin vesille 31. toukokuuta 1960 ja liitettiin laivastoon 28. huhtikuuta 1962.Gardiner, Robert s. 446 == Palvelus == Alus poistettiin palveluksesta 1. heinäkuuta 1982 ja romutettiin 1989 Karlskronassa.Hofsten, Gustaf von & Waernberg, Jan s. 199 == Lähteet == * * === Viitteet === Luokka:Draken-luokan sukellusveneet Luokka:Ruotsalaiset kylmän sodan sukellusveneet
Philip Njoku

Philip Njoku (s. 3. kesäkuuta 1996Philip Njoku Transfermarkt-sivustolla ) on nigerialainen jalkapalloilija, joka edustaa kaudella 2015 Veikkausliigassa pelaavaa FC Interiä. Hän on pelipaikaltaan hyökkääjä.Philip Njoku Soccerway- sivustolla Njoku teki ensiesiintymisensä Veikkausliigassa 12. huhtikuuta 2015, kun Inter pelasi 1–1-kotitasapelin SJK:ta vastaan. Hän teki ottelussa joukkueensa maalin. Maali oli Veikkausliigan kauden ensimmäinen.Iltalehti == Lähteet == Luokka:Nigerialaiset jalkapalloilijat Luokka:Vuonna 1996 syntyneet Luokka:Elävät henkilöt
Atsuleeni

Atsuleeni (C10H8) on aromaattisiin hiilivetyihin kuuluva orgaaninen yhdiste. Atsuleeni on rakenteeltaan ja ominaisuuksiltaan poikkeuksellinen yhdiste. == Ominaisuudet == Huoneenlämpötilassa atsuleeni on tummansinistä tai vihreätä kiteistä ainetta. Se ei liukene veteen, mutta liukenee väkeviin happoliuoksiin ja moniin orgaanisiin liuottimiin kuten etanoliin, dietyylieetteriin ja bentseeniin. Atsuleenin rakenteen voidaan katsoa koostuvan yhteensulautuneista syklopentadieeni- ja sykloheptatrieenirenkaista. Atsuleeni on aromaattinen yhdiste (10 π-elektronia ja tasomainen) ja sen resonanssimuodossa jokaisella hiiliatomilla on erilainen elektronitiheysjakautuma. Röntgensäde- ja elektronidiffraktiomittausten perusteella renkaiden jakaman yhteisen sidoksen pituus on huomattavasti muita sidoksia suurempi, mikä viittaa tällä sidoksella olevan huomattavan yksöissidosluonteen. Yhdisteen dipolimomentti on 0,8 D ja viisiatominen rengas on negatiivisesti varautunut ja siten nukleofiilinen ja seitsenatominen rengas on positiivisesti varautunut ja elektrofiilinen. Elektrofiiliset aromaattiset substituutiot tapahtuvat helposti viisiatomiseen renkaaseen 1- ja 3-asemiin. == Synteesi == Atsuleenin synteesin ensimmäisessä vaiheessa 2,4-dinitroklooribentseeni ja pyridiini reagoivat nukleofiilisella aromaattisella substituutiolla muodostaen 1-(2,4-dinitrofenyyli)pyridiniumkloridia. Tämä välituote reagoi dimetyyliamiinin kanssa Zincke-reaktiolla, jolloin pyridiinin rengasrakenne avautuu ja muodostuu pentametiinisyaniinijohdannainen, joka reagoi syklopentadieenin kanssa muodostaen fulveenijohdannaisen. Tämä fulveeni reagoi elektrosyklisellä reaktio muodostaen rengasrakenteen ja renkaansulkeutumista seuraava dimetyyliamiinin eliminaatio johtaa atsuleenin muodostumiseen. == Lähteet == == Aiheesta muualla == *Toxin and Toxin Target Database (T3DB): Azulene *Kyoto Encyclopedia of Genes and Genomes (KEGG): Azulene *ChemBlink: Azulene Luokka:Aromaattiset hiilivedyt
Marraskuun sosialistit

Marraskuun sosialistit oli nimitys, jota käytettiin vuoden 1905 suurlakon jälkeen Suomen sosialidemokraattiseen puolueeseen liittyneistä nuorista akateemisista henkilöistä. Heidän mukaansa sosialismi oli tiede, jonka avulla voitiin toteuttaa lopullisena ja välttämättömänä yhteiskuntamallina pidetty sosialistinen yhteiskunta. Marraskuun sosialistit muodostivat puolueen niin sanotun "älymystösiiven", jonka esikuvana olivat böömiläissyntyisen sosiaalidemokraatin Karl Kautskyn luokkataisteluun pohjautuvat teoriat. Niiden mukaan kaikkea yhteistyötä omistavan luokan kanssa oli vältettävä. Marraskuun sosialistit olivat alun perin maaliskuussa 1905 perustetun Ylioppilaiden sosialidemokraattisen yhdistyksen jäseniä, jonka ydinryhmään kuuluivat Otto Wille Kuusinen, Edward Gylling, Yrjö Sirola ja Sulo Wuolijoki. Suurlakon päätyttyä marraskuussa 1905 yhdistykseen kuuluneet ylioppilaat liittyivät sosiaalidemokraattiseen puolueeseen. Ylioppilaiden lakkokomitean johtohahmona toiminut Kuusinen tosin oli liittynyt puolueeseen jo vuotta aikaisemmin. Joulukuussa 1905 he perustivat poliittisen toimintansa pääfoorumiksi Sosialistisen Aikakauslehden, jonka päätoimittajaksi tuli Gylling, toimitussihteeriksi Kuusinen sekä kahdeksi muuksi vakituiseksi toimittajaksi Sirola ja Wuolijoki. Vuoden 1908 vaaleissa kaikki neljä valittiin eduskuntaan. Muita Marraskuun sosialisteja olivat muun muassa Severi Alanne, Johannes Gummerus, Eero Haapalainen, Ivar Hörhammer, Martti Kovero, Kullervo Manner, K. G. K. Nyman, K. E. Primus-Nyman, Väinö Tanner, Mikko Uotinen, K. H. Wiik, Josef Wolontis ja Wäinö Wuolijoki. Myöhemmin monet heistä liittyivät niin sanottuihin ”siltasaarelaisiin”. == Lähteet == Luokka:Suomen politiikka 1900-vuosikymmenellä‎ Luokka:Suomen Sosialidemokraattinen Puolue
HMS Södermanland (Söd)

HMS Södermanland (tunnus Söd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus on edelleen palveluksessa vuonna 2015. == Valmistus == Alus tilattiin 1981 Kockumsilta Malmöstä, joka valmisti aluksen rungon keskiosan ja Karlskronavarvet keulan ja perän. Köli laskettiin vuonna 1985. Alus laskettiin vesille 12. huhtikuuta 1988 ja liitettiin laivastoon 21. huhtikuuta 1989.Gardiner, Robert s. 447 == Modernisointi == Vuodesta 2002 alkaen alus oli modernisoitavana, jolloin runkoa jatkettiin asentamalla Stirling AIP -moduuli. Aluksen pituus kasvoi 60,4 metriin ja uppouma 1 400 tonniin. Samalla miehistöntarve laski kahteenkymmeneen.Hofsten, Gustaf von & Waernberg, Jan s. 203 == Lähteet == * * === Viitteet === Luokka:Västergötland-luokan sukellusveneet Luokka:Kockums Luokka:Södermanland-luokan sukellusveneet Luokka:Ruotsalaiset kylmän sodan sukellusveneet
Henrik Ødegaard

Henrik Ødegaard (s. 12. helmikuuta 1988 Asker Viitattu 4.5.2015.) on norjalainen jääkiekkoilija, pelipaikaltaan puolustaja. Hän edustaa GET- ligaenissa pelaavaa Lørenskog IK:ta. Ødegaard pelasi Pohjois-Amerikassa kauden 2013–2014. Pääasiassa hän pelasi CHL:n Missouri Mavericksissä, ja yhden ottelun AHL:n Chicago Wolvesissa. Muilla kausilla Ødegaard on pelannut kotimaansa pääsarjassa. Norjan maajoukkueessa Ødegaard on pelannut neljissä MM-kisoissa sekä kerran olympiaturnauksessa. ==Lähteet== Luokka:Norjalaiset jääkiekkoilijat Luokka:Vuonna 1988 syntyneet Luokka:Elävät henkilöt
HMS Östergötland (Ögd)

HMS Östergötland (tunnus Ögd) on Ruotsin laivaston sukellusvene. Alus tilattiin osana Västergötland-luokkaa, mutta muutostöiden jälkeen se luokiteltiin Södermanland-luokan alukseksi. Alus riisuttiin aseista ja poistettiin palveluskäytöstä 2021. == Rakentaminen == Alus tilattiin 1981 Kockumsilta, jonka Malmön telakka valmisti aluksen rungon keskiosan ja Karlskronavarvet keulan ja perän. Aluksen köli laskettiin 1986 ja se laskettiin vesille 9. joulukuuta 1988. Alus liitettiin laivastoon 10. tammikuuta 1990.Gardiner, Robert s. 447 == Modernisointi == Alus modernisoitiin vuodesta 2002 alkaen asentamalla Strirling AIP -moduuli sen runkoon. Aluksen pituus kasvoi 60,4 metriin ja uppouma 1 400 tonniin. Samalla miehistöntarve laski kahteenkymmeneen.Hofsten, Gustaf von & Waernberg, Jan s. 203 == Lähteet == * * === Viitteet === Luokka:Västergötland-luokan sukellusveneet Luokka:Kockums Luokka:Södermanland-luokan sukellusveneet Luokka:Ruotsalaiset kylmän sodan sukellusveneet
Daniel Sørvik

Daniel Sørvik (s. 11. maaliskuuta 1990 Oslo Viitattu 4.5.2015.) on norjalainen jääkiekkoilija, pelipaikaltaan puolustaja. Hän edustaa kotimaansa pääsarjassa GET-ligaenissa pelaavaa Vålerengaa. Sørvikin veli Andrè Sørvik on myös jääkiekkoilija. ==Ammattilaisura== Sørvik on pelannut koko uransa kotimaansa pääsarjassa, ensin Furusetissa ja vuodesta 2009 lähtien Vålerengassa. Norjan maajoukkueessa Sørvik on pelannut kolmessa MM-turnauksessa sekä kerran olympiaturnauksessa. ==Lähteet== Luokka:Norjalaiset jääkiekkoilijat Luokka:Vuonna 1990 syntyneet Luokka:Elävät henkilöt
Lerkendal Stadion

Lerkendal Stadion on jalkapallostadion Trondheimin kaupungissa Norjassa. Vuonna 1947 avatulle stadionille mahtuu nykyisessä muodossaan 21 166 katsojaa. Stadion tunnetaan parhaiten Rosenborg BK:n kotikenttänä. Stadionin katsojaennätys 28 569 on vuodelta 1985, Norjan mestaruuden ratkaisseesta ottelusta Lillestrømiä vastaan.Seriefinalen mot Lillestrøm i 1985 NRK. Viitattu 4.5.2015. ==Lähteet== Luokka:Norjan jalkapallostadionit Luokka:Trondheimin rakennukset ja rakennelmat Luokka:Trondheimin urheilu
Petri Kivimäki

Petri Kivimäki (s. 22. maaliskuuta 1978 Helsinki) on suomalaisen yhtyeen Hay and Stonen kitaristi. Vuodesta 2009 Kivimäki on toiminut myös Vesterinen Yhtyeineen -yhtyeen yhtenä kitaristina. Hän toimii myös kitaransoiton opettajana Estrada-nimisessä musiikkiopistossa. Luokka:Suomalaiset kitaristit Luokka:Elävät henkilöt Luokka:Vuonna 1978 syntyneet
Sebastian Dahm

Sebastian Dahm (s. 28. helmikuuta 1987 Kööpenhamina) on tanskalainen jääkiekkomaalivahti. 182 senttimetriä pitkä ja 80 kilogrammaa painavan Dahmin hanskakäsi on vasen. == Ura == === Seurajoukkueessa === Dahm on edustanut Rødovre Mighty Bullsia kaudesta 2010–2011 asti. Samalla kaudella hän pelasi myös esbjergiläisessä EfB Ishockeyssä. NHL-varaukseton Dahm vietti Pohjois- Amerikassa viisi kautta vuosina 2005–2006 pelaten parhaimmillaan AHL-seura Syracuse Crunchissa 24 ottelua. === Maajoukkueessa === Tanskan nuorten maajoukkueitakin edustanut Dahm on pelannut Tanskan jääkiekkomaajoukkueessa kaudesta 2008–2009 alkaen. Tanskan MM-kisajoukkueessa hän on ollut mukana kuudesti, vuosina 2009, 2013, 2014, 2015, 2016 ja 2017. == Lähteet == Luokka:Tanskalaiset jääkiekkomaalivahdit Luokka:Vuonna 1987 syntyneet Luokka:Elävät henkilöt
Ødegaard

Ødegaard, Odegaard, Ødegard tai Ødegård on pääosin Norjassa käytössä oleva sukunimi. Nimi juontaa juurensa norjan kielen sanoihin øde ja gård, jotka tarkoittavat autiota ja maatilaa. Nimi Ødegård tarkoittaa siis autiota maatilaa. Nimi on muun muassa seuraavien henkilöiden sukunimi: *Hedda Ødegaard (s. 1995), norjalainen tennispelaaja *Henrik Ødegaard (s. 1988), norjalainen jääkiekkoilija *Martin Ødegaard (s. 1998), norjalainen jalkapalloilija *Reidar Ødegaard (1901–1972), norjalainen maastohiihtäjä ja olympiamitalisti
Jonas Djupvik Løvlie

Jonas Djupvik Løvlie (s. 14. lokakuuta 1990 Oslo Viitattu 4.5.2015.) on norjalainen jääkiekkoilija, pelipaikaltaan hyökkääjä. Hän edustaa Ruotsin toiseksi korkeimmalla sarjatasolla Allsvenskanissa pelaavaa Södertäljeä. Ennen siirtoaan Ruotsiin Løvlie pelasi kotimaassaan I-divisioonan Manglerudissa sekä korkeimmalla tasolla GET-ligaenin Sparta Sarpsborgissa. Norjan maajoukkueessa Løvlie on pelannut kaksissa MM-kisoissa. ==Lähteet== Luokka:Norjalaiset jääkiekkoilijat Luokka:Vuonna 1990 syntyneet Luokka:Elävät henkilöt
Mesoplaneetta

Mesoplaneetta on taivaankappale, jonka läpimitta on 1 000–5 000 km. Mesoplaneetta on Cerestä suurempi, mutta Merkuriusta pienempi. Pluto on mesoplaneetta, niin kuin suurimmat Kuiperin vyöhykkeen kohteet. Monet ulkoplaneettojen kuut ovat mesoplaneetan kokoisia. Osa mesoplaneetoista on myös alimaita. Toisaalta osa mesoplaneetoista on kääpiöplaneettoja. Luokka:Taivaankappaleet
Roy Johansen

Roy Einar Johansen (s. 27. huhtikuuta 1960 Oslo) on norjalainen jääkiekkovalmentaja sekä entinen pelaaja. Hän toimi vuosina 2001–2016 Norjan jääkiekkomaajoukkueen päävalmentajana. Vuodesta 2016 hän on ollut kotimaassaan Vålerengan päävalmentajana. Viitattu 24.7.2021. Johansenin alaisuudessa Norja onnistui vakiinnuttamaan paikkansa MM-kisojen ylimmällä tasolla, parhaana saavutuksena kuudes sija vuoden 2011 MM-kisoissa. == Pelaajaura == Omalla peliurallaan keskushyökkääjänä pelannut Johansen edusti pääasiassa Vålerengaa. Norjan maajoukkueessa Johansen pelasi muun muassa kaksissa talviolympialaisissa, vuonna 1988 Calgaryssä sekä kotikisoissa Lillehammerissa 1994. == Lähteet == Luokka:Norjalaiset jääkiekkoilijat Luokka:Norjalaiset jääkiekkovalmentajat Luokka:Vuonna 1960 syntyneet Luokka:Elävät henkilöt
Sindhupalchokin piirikunta

Sindhupalchokin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeen pohjoisosissa. Piirikunta rajautuu pohjoisessa Kiinan Tiibetin autonomiseen alueeseen. Nepalin piirikunnista naapureita ovat Dolakha idässä, Kavrepalanchok etelässä, Kathmandu lounaassa, Nuwakot lännessä ja Rasuwa luoteessa. Sindhupalchokin piirikunnassa asui vuonna 2011 yhteensä 66 688 perhekuntaa ja kaikkiaan 287 798 ihmistä. Piirikunnan pinta-ala on 2 542 neliökilometriä ja asukastiheys 113 as./km2. Hallinnollinen keskus on toukokuussa 2014 kaupungin asemaan nostettu Chautara. Sindhupalchokin piirikunta kärsi pahoin 25. huhtikuuta 2015 sattuneessa maanjäristyksessä. Ainakin kahden voimakkaan jälkijäristyksen keskukset (M6,7/ 26.4.2015 ja M7,3/ 12.5.2015) osuivat piirikunnan alueelle tuhoja aiheuttaen. Piirikunnan rakennuksista jopa 90 prosenttia raportoitiin tuhoutuneiksi. Järistyksen jäljiltä oli 4. toukokuuta mennessä raportoitu ainakin 3 360 ihmishengen menetys piirikunnassa. Kuolonuhrien määrä oli suurin kaikista Nepalin piirikunnista. Piirikunnan kautta kulkee Kathmandusta Kiinan rajalle johtava Aranikon valtatie (H3), joka on Nepalin tärkein maantieyhteys Kiinaan. Huhtikuun 2015 maanjäristyksessä maantiellä tapahtui monia ihmishenkiä vaatineita maanvyörymiä. Luonnonmaantieteellisesti piirikunta ryhmitellään usein Nepalin Keskiseen vuoristovyöhykkeeseen kuuluvaksi. Tarkempi jaottelu kertoo paremmin piirikunnan monimuotoisuudesta. Sen mukaan piirikunnasta 6,0 % kuuluu ylempään trooppiseen, 37,2 % subtrooppiseen, 24,5 % lauhkeaan, 15,1 % subalpiiniseen ja 7,8 % alpiiniseen kasvillisuusvyöhykkeeseen sekä 9,1 % ylempään vuoristovyöhykkeeseen (nival zone). Alueesta 0,4 % on vesistöjen peitossa. NEPAL Route 2.JPG| Kathmandusta koilliseen, Kiinan rajalle johtavaa, onnettomuusaltista Aranikon valtatietä (H3) vuoristosolassa Sindhupalchokin piirikunnan Kodarissa. Simpani Village.jpg| Simpanin kylää Sindhupalchokin piirikunnassa. == Lähteet == == Aiheesta muualla == * Sindhupalchowk district (VDC-Municipality in detail, 2011 census; pdf) (cbs.gov.np) Luokka:Bagmati Luokka:Nepalin piirikunnat
Roope Kostiainen

Roope Kostiainen (s. 22. toukokuuta 1995 Tampere) on suomalainen jalkapalloilija, joka edustaa Tampereen Pallo-Veikkoja. Hän on pelipaikaltaan hyökkääjä. Kostiainen on Tampereen Ilveksen kasvatti. Kaudella 2014 hän oli Ilveksen reservijoukkueen paras maalintekijä 17 ottelussa 18 maalillaan, kun joukkue voitti Nelosen lohkonsa. Kostiainen teki ensiesiintymisensä Ilveksen edustusjoukkueessa Liigacupissa 2015.http://nr.soccerway.com/players/roope- kostiainen/350775/ Pääsarjadebyyttinsä hän teki toukokuussa 2015 Rovaniemen Palloseuraa vastaan, tullen vaihdosta kentälle.http://www.ilvesedustus.com/uutiset.html?587 ==Lähteet== Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt